Ir-Regolament tal-Kummissjoni (KE) Nru 443/2004
ta’ l-10 ta’ Marzu 2004
li jiffissa obligi ta’ konsenja għal zokkor tal-kannamiela li għandu jkun importat taħt il-Protokoll ACP u l-Ftehim ma l-Indja għall-perjodu ta’ konsenja 2003/2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill (KE) Nmr 1260/2001 tad-19 ta’ Ġunju 2001 dwar l-organizzazzjonijiet komuni tas-swieq fis-settur taz-zokkor [1],
Wara li kkunsidrat ir-Regolament tal-Kunsill (KE) Nmr 1159/2003 tat-30 ta’ Ġunju 2003 li jispeċifika regoli dettaljati ta’ l-applikazzjoni għas-snin tas-swieq 2003/2004, 2004/2005 u 2005/2006 għal importazzjoni taz-zokkor tal-kannamiela taħt ċerti kwoti ta’ tariffi u ftehim preferenzali w emendat Regolament (KE) Nmr 1464/95 u (KE) Nmr 779/96 [2], u b’mod partikolari l-Artikolu 9(1) tiegħu,
Billi:
(1) L-Artikolu 9 ta’ Regolament (KE) Nmr 1159/2003 tispeċifika r-regoli dettaljati li jaqgħu taħt kodiċi CN 1701, espress f’ekwivalenti ta’ zokkor abjad, għal importazzjoni li toriġina f’pajjiżi li huma firmatarji tal-Protokoll ACP u fl-Indja.
(2) L-applikazzjoni ta’ l-Artikoli 3 u 7 tal-Protokoll ACP, l-Artikolu 3 u 7 tal-Ftehim ma l-Indja u l-Artikoli 11 u 12 ta’ Regolament (KE) Nmr 1159/2003 waslu lill-Kummissjoni tispeċifika l-obbligi ta’ konsenja għal 2003/2004, bil-kalkolazzjoni b’mod partikolari tad-differenza għal kull pajjiż bejn l-ammont ta’ konsenja obligatorja u l-kwantitajiet li kienu propjament importati matul perjodi ta’ konsenja li għaddew,
ADOTTAT DAN IR-REGOLAMENT:
L- Artikolu 1
L-obligi tal-konsenja għal importazzoni li toriġina mill-pajjiżi li huma firmatarji tal-Protokoll ACP u fl-Indja fejn għandhom x’jaqsmu prodotti li jaqgħu taħt il-kodiċi CN 1701, espresso f’zokkor abjad ekwivalenti, fil-perjodu ta’ konsenja 2003/2004 għal kull pajjiż esportatur, huma hawnhekk iffissati skond l-Anness hawnhekk.
L- Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Marzu 2004.